Document ID: 31992R0314

ΚΑΝΟΝΙΣΜΟΣ (ΕΟΚ) αριθ. 314/92 ΤΗΣ ΕΠΙΤΡΟΠΗΣ της 7ης Φεβρουαρίου 1992 περί του καθεστώτος εισαγωγής στη Γερμανία, Μπενελούξ, Ιρλανδία, Ηνωμένο Βασίλειο, Δανία, Ελλάδα, Ισπανία και Πορτογαλία ορισμένων κλωστοϋφαντουργικών προϊόντων (κατηγορία 36) καταγωγής Νότιας Κορέας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3734/91 (2), και ιδίως το άρθρο 11,
Εκτιμώντας:
ότι στο άρθρο 11 του κανονισμού (ΕΟΚ) αριθ. 4136/86 καθορίζονται οι όροι θεσπίσεως ποσοτικών περιορισμών- ότι οι εισαγωγές στη Γερμανία, Μπενελούξ, Ιρλανδία, Ηνωμένο Βασίλειο, Δανία, Ελλάδα, Ισπανία και Πορτογαλία ορισμένων κλωστοϋφαντουργικών προϊόντων της κατηγορίας 36, καταγωγής Νότιας Κορέας τα οποία περιλαμβάνονται στο παράρτημα έχουν υπερβεί το επίπεδο που προβλέπεται στην παράγραφο 2 του εν λόγω άρθρου 11-
ότι οι εισαγωγές αυτών των προϊόντων στη Γαλλία και Ιταλία υπόκεινται ήδη σε ποσοτικούς περιορισμούς από το 1992, σύμφωνα με τον κανονισμό (ΕΟΚ) αριθ. 3734/91-
ότι η συμφωνία για το εμπόριο κλωστοϋφαντουργικών προϊόντων μεταξύ της Νότιας Κορέας και της Κοινότητας, που εφαρμόζεται από την 1η Ιανουαρίου 1987, επεκτάθηκε μέχρι τα τέλη 1992 με ανταλλαγή επιστολών που μονογραφήθηκε στις 16 Οκτωβρίου 1991 και που θα εφαρμοστεί προσωρινά από 1ης Ιανουαρίου 1992-
ότι, σύμφωνα με τις διατάξεις του άρθρου 11 παράγραφος 5 του κανονισμού (ΕΟΚ) αριθ. 4136/86, κοινοποιήθηκε στη Νότια Κορέα, στις 11 Νοεμβρίου 1991, αίτηση διαβουλεύσεων- ότι, εν αναμονή αμοιβαίας αποδεκτής λύσης, οι εισαγωγές των προϊόντων της κατηγορίας 36 προς τη Γερμανία, Μπενελούξ, Ιρλανδία, Ηνωμένο Βασίλειο, Δανία, Ελλάδα, Ισπανία και Πορτογαλία, για την περίοδο από 11 Νοεμβρίου 1991 έως 10 Φεβρουαρίου 1992 υπόκεινται προσωρινά σε περιορισμούς σύμφωνα με τον κανονισμό (ΕΟΚ) αριθ. 3790/91 της Επιτροπής (3)-
ότι ως αποτέλεσμα των διαβουλεύσεων της 14ης και 15ης Ιανουαρίου 1992, συμφωνήθηκε να υπαχθούν τα εν λόγω κλωστοϋφαντουργικά προϊόντα (κατηγορία 36) σε ποσοτικούς περιορισμούς για την περίοδο από 1ης Ιανουαρίου έως 31 Δεκεμβρίου 1992-
ότι, σύμφωνα με τους όρους της παραγράφου 13 του εν λόγω άρθρου, η τήρηση του ποσοτικού ορίου εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα IV του κανονισμού (ΕΟΚ) αριθ. 4136/86-
ότι το ποσοτικό αυτό όριο δεν εμποδίζει την εισαγωγή των προϊόντων που καλύπτονται από το όριο αυτό και τα οποία αποστέλλονται από τη Νότια Κορέα πριν από την ημερομηνία ενάρξεως ισχύος του κανονισμού (ΕΟΚ) αριθ. 3790/91-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η εισαγωγή στη Γερμανία, Μπενελούξ, Ιρλανδία, Ηνωμένο Βασίλειο, Δανία, Ελλάδα, Ισπανία και Πορτογαλία των προϊόντων καταγωγής Νότιας Κορέας της κατηγορίας που περιλαμβάνεται στο παράρτημα, υπόκεινται, για την περίοδο από 1ης Ιανουαρίου έως 31 Δεκεμβρίου 1992, στα προσωρινά ποσοτικά όρια που προβλέπονται στο παράρτημα αυτό, υπό την επιφύλαξη των διατάξεων του άρθρου 2.
Άρθρο 2
1. Η θέση σε ελεύθερη κυκλοφορία των προϊόντων που αναφέρονται στο άρθρο 1 τα οποία απεστάλησαν από τη Νότια Κορέα προς τη Γερμανία, Μπενελούξ, Ιρλανδία, Ηνωμένο Βασίλειο, Δανία, Ελλάδα, Ισπανία και Πορτογαλία προ της ημερομηνίας ενάρξεως ισχύος του κανονισμού (ΕΟΚ) αριθ. 3790/91 και τα οποία δεν έχουν ακόμη τεθεί σε ελύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.
2. Τα προσωρινά αυτά ποσοτικά όρια δεν εμποδίζουν την εισαγωγή των καλυπτόμενων προϊόντων, τα οποία όμως έχουν αποσταλεί από τη Νότια Κορέα πριν από την έναρξη ισχύος του κανονισμού (ΕΟΚ) αριθ. 3790/91.
Άρθρο 3
Οι εισαγωγές των προϊόντων που αποστέλλονται από τη Νότια Κορέα στη Γερμανία, Μπενελούξ, Ιρλανδία, Ηνωμένο Βασίλειο, Δανία, Ελλάδα, Ισπανία και Πορτογαλία μετά την έναρξη ισχύος του κανονισμού (ΕΟΚ) αριθ. 3790/91, υπόκεινται στο σύστημα του διπλού ελέγχου και προβλέπεται στο παράρτημα VI του κανονισμού (ΕΟΚ) αριθ. 4136/86.
Όλες οι ποσότητες των προϊόντων που αποστέλλονται από τη Νότια Κορέα προς τη Γερμανία, Μπενελούξ, Ιρλανδία, Ηνωμένο Βασίλειο, Δανία, Ελλάδα, Ισπανία και Πορτογαλία από 1ης Ιανουαρίου 1992 και τίθενται σε ελεύθερη κυκλοφορία αφαιρούνται από τα καθορισθέντα ποσοτικά όρια για την περίοδο από 1ης Ιανουαρίου έως 31 Δεκεμβρίου 1992.
Άρθρο 4
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός αρχίζει να ισχύει από 1ης Ιανουαρίου έως 31 Δεκεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Φεβρουαρίου 1992.

Labels: 1
3
18